Public procurement notice: Modification Of A Contract/Concession During Its Term
Published: 2023-08-29
Buyer: BKK Budapesti Közlekedési Központ Zártkörűen Működő Részvénytársaság
Country: HU
Contract type: Works
Procedure: Open procedure
CPV classification: 45233120: Road construction works | 45233140: Roadway works | 45233150 | 45233162 | 45233221

Technical requirements: Budapest XIX. kerület, (Üllői út kijelölt szakaszán), pontos helyszínek a műszaki leírásban kerülnek részletezve
A terv célja az Üllői út kijelölt szakaszán a K-Nyi irányú kényelmes és biztonságos kerékpáros közlekedés feltételeinek megteremtése, amely részben az Üllői úton kialakított kerékpársávok, részben a szervizutakon kialakított útvonalak által valósul meg.
A villamospálya felőli oldalon a villamospálya szegélye mellett kiemelt szegély létesül úgy, hogy annak útpálya felőli széle a vágánytengelytől 2,25 m-re helyezkedik el. Az így kialakult, szegélyekkel együtt vett min. 50 cm szélességben szorosan rakott, dupla osztópálcás hajlított csőkorlát kerül elhelyezésre, olyan megoldással, amely biztosítja, hogy a kerékpárosok a villamospályára nem hajthatnak, eshetnek. A csőkorlát útpálya felőli széle a kiemelt szegély útpálya felőli szélétől 25 cm-re kerül biztosítva a kerékpáros űrszelvényt.
A Földváry utcánál a városhatár irányába a csomópont előtt megszűnik a kerékpársáv, a kerékpáros forgalmat útirányjelzéssel a Berzsenyi utcánál a szervízútra irányítjuk. Innen a szervízúton tovább keleti irányba vezet az út illetve a József Attila utcai szakaszra lehet csatlakozni.
Az Üllői út - Földváry utca csomópontban meglévő kijelölt gyalogos átkelőhely mintegy 5 méterrel a városközpont irányába áthelyezésre kerül, 2 m széles középszigettel kerül kialakításra.
A szakasz északi oldalán a kerékpáros forgalom a Hunyadi utca felől a szervizúton közlekedik. A szakasz déli oldalán a kerékpáros útvonal a szervizúton forgalomtechnikai eszközökkel kerül kijelölésre, majd a Hunyadi utcai csomópontnál déli irányba a Hunyadi utca felé, illetve a városhatár felé pedig az Üllői úti csomópont nyugati oldali osztályozójánál kialakított kezdődő kerékpársáv irányába ágazik el.
A szakaszon a városhatár irányába a Hunyadi utca - Báthory utca között a forgalmi sávok szűkítésével, útpályaszélesítés nélkül, a Báthory utca - Kisfaludy utca között mintegy 1,30 m útpályaszélesítéssel kerül kialakításra kerékpársáv. A Kisfaludy utca csomópontjában a kerékpársáv járda szintre emelésre kerül, majd kerékpárútként a gyalogos átkelőhely mellett
kerül átvezetésre a csomóponton. Innen meglévő gyalogos átkelőhely mellett kijelölve észak felé, illetve dél-keleti irányba a városhatár felé szervízúton haladhatnak tovább a kerékpárosok. A városközpont irányába a Kossuth tér parkja és a villamospálya közötti járda 4,00 m-re kerül kiszélesítésre, és közös gyalogos és kerékpáros övezetként funkcionál. A terv a Szabó Ervin utcánál csatlakozik a Közlekedés Kft. villamosperonjára vonatkozó tervhez. A csomópontban a Kossuth tér mentén északi irányba az útpálya szűkítésével, korlátsorral, egyirányú, 1,25 m széles, a járdától K-szegéllyel elválasztott kerékpárút kerül kialakításra, amely a piac előtt nyugati irányba fordul, megszűnik és kerékpáros nyomként vezet tovább a meglévő É-D kétirányú kerékpárútig.
A szakaszon a városhatár irányába az Árpád utcáig a szervizúton, majd a Zrínyi utcáig az Üllői út útpálya melletti járdán kialakított közös gyalogos és kerékpáros övezetként kerül kialakításra a kerékpáros útvonal. A Zrínyi utcánál új átvezetéssel a déli oldali szervízúton folytatódik a kerékpáros útvonal, a Jáhn Ferenc utcáig.
A városközpont irányába a Jáhn Ferenc utca felől érkező kerékpárosok a szervízútról a Zrínyi utcai csomópontban a Vécsey utcán keresztül érik el az Üllői út északi szervízútját, amelyen az útvonaluk a Simonyi Zsigmond utcai csomópontig a szervízúton halad, majd egy új burkolaton a csomóponthoz csatlakozik.
- 1090 m2 öntöttaszfalt járda és kerékpárút építés, 4200 m2 útpálya aszfalt kopóréteg csere, 287 m2 aszfalt útpályaszerkezet építés, 96 m2 térkőburkolatú járdapályaszerkezet építés és 53 m2 taktilis burkolat építése, 1037 m szegélyépítés, 443 m kerékpáros védőkorlát építés, 17 mező előregyártott elemes rendszerű átjáró építése
- 637 m2 útburkolati jel felfestése, 32 db oszlop elhelyezése KRESZ táblához, 68 db KRESZ tábla elhelyezése ill. áthelyezése, vörös burkolatfestés kerékpáros átvezetéseknél 185 m2
- 5 db jelzőlámpás csomópont fejlesztése 6 db oszlop telepítésével, 12 db jelzőkészlet és 24 db gyalogos hangjelző felszerelésével
- 192 m kábel fektetése kábelárokba, 39 db közvilágítási berendezés telepítése, 8 db közvilágítási oszlop felállítása
Ajánlatkérő a 321/2015. (X.30.) Korm. rendelet 46. § (3) bekezdését alkalmazza, mely szerint: ahol a közbeszerzés tárgyának egyértelmű és közérthető meghatározása szükségessé tette meghatározott gyártmányú, eredetű, típusú dologra, eljárásra, tevékenységre, személyre, szabadalomra vagy védjegyre való hivatkozást, ezekben a konkrét esetekben a megnevezés csak a tárgy jellegének egyértelmű meghatározása érdekében történt, és a megnevezés mellett „vagy azzal egyenértékű” terminust minden esetben alkalmazza Ajánlatkérő, azt minden esetben érteni kell, ajánlattevők eszerint tehetik meg ajánlatukat.


Winner: Penta Általános Építőipari Korlátolt Felelősségű Társaság